
JUDEŢUL SUCEAVA

PRIMĂRIA MUNICIPIULUI CÂMPULUNG MOLDOVENESC

Direcția administrație publică - Compartiment resurse umane
Nr._______din__________2026
                                              Raport de specialitate

la proiectul de hotărâre privind aprobarea Regulamentului de organizare și funcționare al Bibliotecii Municipale ,,George Bodea”
 Câmpulung Moldovenesc
         Compartimentul resurse umane din cadrul Direcției administrație publică din aparatul de specialitate al primarului municipiului Câmpulung Moldovenesc, primind spre analiză proiectul privind aprobarea Regulamentului de organizare și funcționare al Bibliotecii Municipale ,,George Bodea” Câmpulung Moldovenesc, referă următoarele: 
         În conformitate cu prevederile art. 2 alin. (2) din Legea bibliotecilor nr. 334/2002, republicată, cu modificările și completările ulterioare, bibliotecile de drept public se înfiinţează şi se organizează în subordinea autorităţilor administraţiei publice centrale sau locale, a altor autorităţi ori instituţii publice şi funcţionează potrivit regulamentelor proprii aprobate de aceste autorităţi sau instituţii.

Regulamentul de organizare și funcționare al Bibliotecii Municipale ,,George Bodea” Câmpulung Moldovenesc a fost aprobat prin Hotărârea Consiliului Local al municipiului Câmpulung Moldovenesc nr. 148/27.11.2025.
Prin Adresa nr. 594/10.11.2026, înregistrată cu nr. 38831/10.11.2026, doamna manager – Bogoș Nicoleta-Petronela, solicită aprobarea Regulamentului de organizare și funcționare al bibliotecii, motivat de necesitatea actualizării acestuia prin redenumirea Anexei la regulament în Anexa nr. 1 și adăugarea unei noi anexe, respectiv Anexa nr. 2 la Regulamentul de organizare și funcționare a Bibliotecii Municipale ,,George Bodea” Câmpulung Moldovenesc  - Organizarea și desfășurarea evenimentelor cu public.

Solicitarea este motivată de necesitatea stabilirii unui cadru legal pentru organizarea, găzduirea și desfășurarea evenimentelor culturale, educative și științifice cu public (lansări și prezentări de carte, conferințe, dezbateri, simpozioane, expoziții, proiecții de film, spectacole și concerte de cameră) în spațiile  Bibliotecii Municipale ,,George Bodea” Câmpulung Moldovenesc.
Menționăm că prezentul regulament a fost întocmit în conformitate cu prevederile Ordinului ministrului culturii nr. 2069/1998 pentru aprobarea Regulamentului de organizare şi funcţionare a bibliotecilor publice.
Având în vedere cele precizate, compartimentul resurse umane consideră că proiectul privind aprobarea Regulamentului de organizare și funcționare al Bibliotecii Municipale ,,George Bodea” Câmpulung Moldovenesc, este  necesar și oportun.
	                Avizat, 

        Director executiv,                                                  Compartiment reurse umane,

Crăciunescu Diana-Mihaela                                                        Timu Lenuța


	



